**Hugo Gallet** (s. 20. kesäkuuta 1997 Amiens, Ranska) on ranskalainen jääkiekkopuolustaja, joka pelaa SM-liigajoukkue Kalevan Pallossa.

Ura
---

### Seuraura

Gallet on HC Amiens Sommen kasvatti. Hän voitti seurassa Ranskan B-juniorisarjan mestaruuden vuosina 2012 ja 2013, joista jälkimmäisellä kaudella 2012–2013 Gallet oli myös joukkueensa tehokkain puolustaja tehoilla 6+19=25, kuten myös seuraavalla kaudella 2013–2014 tehoilla 10+13=23. Hän voitti pelipaikastaan huolimatta koko Ranskan B-juniorisarjan kevään 2014 pudotuspelien pistepörssin tehoilla 4+6=10. Gallet pelasi reilut puolet kaudestaan myös Amiensin U22-joukkueessa, jossa hän voitti Ranskan U22-sarjan mestaruuden.

Kauden 2014–2015 Gallet aloitti Ranskan alle 20-vuotiaiden maajoukkueen paidassa pelaten Ranskan liigacupia. Hän pelasi näin ollen ensimmäisen miesten pelinsä 25. elokuuta 2014 Ligue Magnusissa pelaavaa Chamois de Chamonixia vastaan. Cupin jälkeen Gallet siirtyi Yhdysvaltain NAHL-junioriliigan Austin Bruinsiin, jossa hän voitti kauden päätteeksi Robertson Cupin. Myös kauden 2015–2016 Gallet aloitti Ranskan alle 20-vuotiaiden maajoukkueessa pelaten Ranskan liigacupia. Hän siirtyi tämän jälkeen taas jatkamaan uraansa NAHL:n Minnesota Magaciansiin, jossa hänellä oli yli puolet kaudesta pelanneista joukkueen paras teholukema (+4).

Gallet siirtyi kaudeksi 2016–2017 Suomeen ja Turun Palloseuran A-nuorten SM-liigajoukkueeseen. Kaudeksi 2017–2018 hän teki vuoden mittaisen juniorisopimuksen seuran SM-liigajoukkueen kanssa. Galletin kausi eteni kuitenkin kokonaan A-nuorissa.

Heinäkuussa 2018 Gallet siirtyi tryoutille Tšekin Extraligan HC Pardubiceen. Hän jäi elokuussa kuitenkin ilman jatkosopimusta. Viisi päivää myöhemmin Gallet siirtyi kauden 2018–2019 kattavalla sopimuksella kotimaansa pääsarja Ligue Magnusissa pelaavan Boxers de Bordeaux'n riveihin. Hänen ensimmäinen kautensa miesten pääsarjatasolla toi 44 runkosarjaottelussa tehot 5+22=27 ja seitsemässä playoff-ottelussa neljä syöttöpistettä. Gallet oli runkosarjassa Bordeaux'n tehokkain puolustaja, toiseksi paras syöttäjä ja neljänneksi paras pistemies. Hän jakoi koko Ligue Magnusin puolustajien pistepörssin yhdeksännen sijan Chamonix HC:n Vojtěch Klozin kanssa. Pudotuspeleissä Gallet oli Bordeaux'n paras syöttäjä Peter Valierin kanssa. Hänet palkittiin kauden päätteeksi liigan vuoden nuorena pelaajana Trophée Jean-Pierre-Graffilla.

Kaudeksi 2019–2020 Gallet palasi Suomeen ja siirtyi vuoden mittaisella sopimuksella Mestis-joukkue Iisalmen Peli-Karhuihin. Hän pelasi kauden aikana myös neljä ottelua lainalla seuran yhteistyöjoukkueessa, SM-liigajoukkue Kalevan Pallossa jääden niissä ilman tehopisteitä. Heinäkuussa 2020 Gallet teki IPK:n kanssa vuoden mittaisen jatkosopimuksen. Saman kuun lopulla hän liittyi ottelukohtaisella lainasopimuksella KalPan SM-liigajoukkueen vahvuuteen kaudeksi 2020–2021. Galletin sopimus sisälsi option kahdesta seuraavasta kaudesta. Hänet nimettiin alkavalle kaudelle IPK:n varakapteeniksi. Gallet pelasi IPK:ssa alkukaudella 17 ottelua, mutta hän nousi kauden mittaan KalPan SM-liigajoukkueen vakiokokoonpanoon. SM-liigan siirtotakarajalla, maaliskuussa 2021 Galletin vahvistettiin jatkavan seurassa kauden loppuun. Kaikkiaan hän pelasi SM-liigassa 37 runkosarjaottelua tehopistein 1+9=10 ja neljä playoff-ottelua ilman tehopisteitä. Huhtikuussa 2021 KalPa käytti Gallet'n sopimuksessa olleen option ja teki hänen kanssaan kaksivuotisen jatkosopimuksen. Lokakuussa 2021 Gallet'n sopimusta pidennettiin vuodella kevääseen 2024 saakka.

### Maajoukkueura

Gallet edusti Ranskaa MM-kilpailuissa vuosina 2018, 2019, 2022 ja 2023. Viimeisimmässä turnauksessa valmentajat valitsivat Galletin joukkueensa turnauksen yhdeksi kolmesta parhaasta pelaajasta. Hänet valittiin myös Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Gallet pelasi myös Pekingin olympiakisojen 2022 karsinnoissa. Yhteensä hän on pelannut 86 A-maaottelua tehopistein 5+20=25. Gallet teki A-maajoukkuedebyyttinsä Euro Ice Hockey Challengessa 9. marraskuuta 2017 Cergyssä Sloveniaa vastaan. Hän sai ottelussa myös syöttöpisteen oltuaan kakkossyöttäjänä Damien Fleuryn tekemään maaliin. Ensimmäisen A-maajoukkuemaalinsa Gallet teki Itävallan Klagenfurtissa pelatussa turnauksessa 9. helmikuuta 2019 Tanskaa vastaan.

Gallet pelasi myös alle 20-vuotiaiden IA-divisioonan MM-kilpailuissa vuonna 2017, jolloin hän voitti pronssia. Gallet pelasi myös IB-divisioonan MM-kilpailuissa vuosina 2014 ja 2016, joista jälkimmäinen turnaus päättyi kultaan ja ensimmäinen pronssiin. Hän pelasi myös alle 18-vuotiaiden IA-divisioonan MM-kilpailuissa vuosina 2013 ja 2014.

Muuta
-----

Gallet'n pikkuveli Jules pelaa hyökkääjänä Mestis-joukkue KeuPa HT:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | HC Amiens Somme | Ranska U18 | 18 | 4 | 10 | 14 | 8 | 2 | 0 | 0 | 0 | 0 |
| 2012–2013 | HC Amiens Somme | Ranska U18 | 19 | 6 | 19 | 25 | 2 | 4 | 2 | 4 | 6 | 0 | U18 D1A | 5 | 1 | 0 | 1 | 2 |
| 2013–2014 | HC Amiens Somme | Ranska U18 | 15 | 10 | 13 | 23 | 26 | 4 | 4 | 6 | 10 | 2 | U18 D1A | 5 | 0 | 1 | 1 | 18 |
|  | HC Amiens Somme | Ranska U22 | 18 | 3 | 11 | 14 | 12 | 4 | 0 | 1 | 1 | 4 | JMM D1A | 5 | 0 | 1 | 1 | 0 |
| 2014–2015 | Austin Bruins | NAHL | 45 | 1 | 7 | 8 | 10 | 10 | 0 | 1 | 1 | 4 |
| 2015–2016 | Minnesota Magicians | NAHL | 46 | 2 | 3 | 5 | 12 | – | – | – | – | – | JMM D1B | 4 | 1 | 3 | 4 | 4 |
| 2016–2017 | TPS | A-SM | 28 | 0 | 3 | 3 | 12 | 1 | 0 | 0 | 0 | 0 | JMM D1A | 5 | 2 | 1 | 3 | 8 |
| 2017–2018 | TPS | A-SM | 49 | 5 | 7 | 12 | 26 | – | – | – | – | – | MM | 6 | 0 | 1 | 1 | 6 |
| 2018–2019 | Boxers de Bordeaux | Ranska | 44 | 5 | 22 | 27 | 28 | 7 | 0 | 4 | 4 | 14 | MM | 5 | 0 | 0 | 0 | 0 |
| 2019–2020 | IPK | Mestis | 40 | 9 | 18 | 27 | 53 | – | – | – | – | – |
|  | KalPa | SM-liiga | 4 | 0 | 0 | 0 | 4 | – | – | – | – | – |
| 2020–2021 | IPK **(A)** | Mestis | 17 | 4 | 7 | 11 | 2 | – | – | – | – | – |
|  | KalPa | SM-liiga | 37 | 1 | 9 | 10 | 37 | 4 | 0 | 0 | 0 | 0 |
| 2021–2022 | KalPa | SM-liiga | 59 | 4 | 10 | 14 | 28 | – | – | – | – | – | OQ | 3 | 0 | 1 | 1 | 2 |
|  |  |  |  |  |  |  |  |  |  |  |  |  | MM | 7 | 2 | 1 | 3 | 4 |
| 2022–2023 | KalPa | SM-liiga | 51 | 2 | 5 | 7 | 22 | 7 | 0 | 1 | 1 | 25 | MM | 7 | 0 | 3 | 3 | 2 |
| 4 kautta | yhteensä | SM-liiga | 151 | 7 | 24 | 31 | 91 | 11 | 0 | 1 | 1 | 25 |
| 2 kautta | yhteensä | Mestis | 57 | 13 | 25 | 38 | 55 | – | – | – | – | – |
| 1 kausi | yhteensä | Ranska | 44 | 5 | 22 | 27 | 28 | 7 | 0 | 4 | 4 | 14 |

Lähteet
-------

* Hugo Gallet The Internet Hockey Databasessa (englanniksi)
* Hugo Gallet Eurohockey-sivustolla (englanniksi)
* Hugo Gallet *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Hugo Gallet *Elite Prospects*. Everysport Media Group AB.  (englanniksi)
2. ↑  Elite Prospects - Amiens U18 *eliteprospects.com*. Everysport Media Group AB. Viitattu 17.6.2019. (englanniksi)
3. ↑  Elite Prospects - Amiens U18 *eliteprospects.com*. Everysport Media Group AB. Viitattu 17.6.2019. (englanniksi)
4. ↑  Elite Prospects - France U18 Stats 2013-2014 *eliteprospects.com*. Everysport Media Group AB. Viitattu 17.6.2019. (englanniksi)
5. ↑  Game detail: 29 Aug 2014, France U20 - Chamonix HC Les Chamois *Eurohockey.com*.  25.8.2015. European Ice Hockey Online AB & eSports.cz s.r.o. Viitattu 23.11.2017. (englanniksi)
6. ↑  Hugo Gallet The Internet Hockey Databasessa (englanniksi)
7. ↑  Elite Prospects - Minnesota Magicians *eliteprospects.com*. Everysport Media Group AB. Viitattu 17.6.2019. (englanniksi)
8. ↑  Joukkue *hc.tps.fi*. HC TPS Turku Oy.  Arkistoitu 8.11.2017. Viitattu 23.11.2017.
9. ↑  Jahoda, David: Bortňák, Kratochvíl či Francouz Gallet. Dynamo bude zkoušet čtyři hráče *Hokej.cz*.  15.7.2018. BPA sport marketing a.s. ve spolupráci s eSports.cz, s.r.o. Viitattu 16.7.2018. (tšekiksi)
10. ↑  Hrabal, Jan: Dynamo zformovalo kádr pro novou sezonu *hcdynamo.cz*.  24.8.2018. PARDUBICE:  HOCKEY CLUB DYNAMO PARDUBICE, a.s. & eSports.cz, s.r.o. Viitattu 29.8.2018. (tšekiksi)
11. ↑  Un international Français vient compléter la défense ! *hockey-boxers-de-bordeaux.fr*.  29.8.2018. SASP Boxers de Bordeaux. Viitattu 29.8.2018. (ranskaksi)
12. ↑  Elite Prospects - France Stats 2018-2019 *eliteprospects.com*. Everysport Media Group AB. Viitattu 17.6.2019. (englanniksi)
13. ↑  Elite Prospects - Bordeaux *eliteprospects.com*. Everysport Media Group AB. Viitattu 17.6.2019. (englanniksi)
14. ↑  Hugo Gallet IPK:n puolustukseen *ipk.fi*.  14.6.2019. IPK Hockey Oy. Viitattu 17.6.2019.
15. ↑  IPK vankisti rivejään liigayhteistyön avulla − luottopelaaja Gallet jatkaa, puolustukseen liigakokemusta Hämeenlinnasta *Jatkoaika.com*.  30.7.2020. Jatkoaika r.y. Viitattu 30.7.2020.
16. ↑  Hugo Gallet ja Roope Laavainen IPK-paitaan – kaksikolla ottelukohtaiset sopimukset KalPan kanssa ja optiot kahdesta seuraavasta kaudesta *kalpa.fi*.  15.9.2020. KalPa Hockey. Viitattu 19.9.2020.
17. ↑  Iisalmen Peli-Karhut edustusjoukkue *facebook.com*.  15.9.2020. IPK Hockey Oy. Viitattu 19.9.2020.
18. ↑  Pelaajaliikennettä Kuopion ja Iisalmen välillä *kalpa.fi*.  1.3.2021. KalPa Hockey Oy. Viitattu 2.3.2021.
19. ↑  Seppä, Lassi: KalPa solmi jatkosopimukset kolmen hyökkääjän ja kahden puolustajan kanssa *Jatkoaika.com*.  29.4.2021. Jatkoaika r.y. Viitattu 3.6.2021.
20. ↑  Seppä, Lassi: Mattila, Gallet ja Tavernier jatkavat KalPassa − "Kaikilla on korkea työmoraali ja he luovat pohjaa meidän pelaamiselle" *Jatkoaika.com*.  21.10.2021. Jatkoaika r.y. Viitattu 21.10.2021.
21. ↑  BEST PLAYER OF THE GAME SELECTED BY THE TEAM (pdf) *iihf.com*.  29.5.2022. IIHF. Viitattu 16.6.2022. (englanniksi)
22. ↑  Tilanne 24.5.2022
23. ↑  EIHC Championships *pointstreak.com*.  9.11.2017. Pointstreak Sports Technologies Inc. Viitattu 23.11.2017.
24. ↑  Game detail: 09 Feb 2019, France - Denmark *Eurohockey.com*.  9.2.2019. European Ice Hockey Online AB & eSports.cz s.r.o. Viitattu 11.12.2019.
25. ↑  Jules Gallet *Elite Prospects*. Everysport Media Group AB.  (englanniksi)

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin